Obrazac A-2

**REZIME PROGRAMA OBUKE**

|  |
| --- |
| **Naziv programa obuke** |
| Hraniteljstvo za decu sa problemima u ponašanju |

|  |
| --- |
| **Autor, odnosno koautor programa obuke** |
| * Katlin Brašić-konsultant UNICEF-a, stručnjak u oblasti socijalne i dječje zaštite sa dugogodišnjim iskustvom rada u regionu i Velikoj Britaniji.
* Ivana Koprivica, ekspert u oblasti socijalne zaštite sa fokusom na pružanje usluge hraniteljstva u Srbiji, vd direktora Centra za porodični smeštaj i usvojenje Novi Sad
 |

|  |
| --- |
| **Realizator programa obuke** |
| * Katlin Brašić-konsultant UNICEF-a, stručnjak u oblasti socijalne i dječje zaštite sa dugogodišnjim iskustvom rada u regionu i Velikoj Britaniji.
* Ivana Koprivica, ekspert u oblasti socijalne zaštite sa fokusom na pružanje usluge hraniteljstva u Srbiji, vd direktora Centra za porodični smeštaj i usvojenje Novi Sad
 |

|  |
| --- |
| **Kontakt osoba (telefon i e-mail)** |
| Katlin Zara Brašić381 63 83 45462 |

|  |
| --- |
| **Ciljevi i zadaci programa obuke i oblast socijalne i dječje zaštite na koju se odnose** |
| **Opšti cilj obuke:** Razviti kapacitete stručnih radnika u sistemu socijalne zaštite i među pružaocima lokalnih usluga socijalne zaštite (uključujući nevladin sektor) za pružanje podrške hraniteljima koji se brinu o deci sa problemima u ponašanju. Specifični ciljevi obuke: * Produbiti razumevanje tipičnih razvojnih izazova u periodu adolescencije i njihove povezanosti sa problemima u ponašanju.
* Unaprediti znanja stručnjaka o razlikovanju razvojnih teškoća i poremećaja u ponašanju kod dece i mladih i osposobiti učesnike da primenjuju pristupe zasnovane na razumevanju traume i porodičnom okruženju koje promoviše podsticanje pozitivnih obrazaca, jasne rutine i participaciju deteta.
* Razviti kompetencije za pružanje podrške hraniteljima u pružanju konstruktivnih odgovora na negativno, destruktivno, štetno ili nasilno ponašanje korišćenjem tehnika REBTa, tehnika za de-eskalaciju i emocionalnu regulaciju, aktivnog slušanja u cilju prepoznavanja posledica sopstvenog ponašanja i preuzimanju odgovornosti.

**Oblast socijalne i dečije zaštite na koju se odnosi:**  Oblast alternativnog zbrinjavnja, odnosno jačanja hraniteljstva. Fokus na decu sa problemima u ponašanju.  |

|  |
| --- |
| **Sadržaj programa obuke** |
| Ovaj program obuke namenjen je profesionalcima koji pružaju podršku hraniteljima sa decom sa problemima u ponašanju. U **prvom modulu** obrađuje se rana adolescencija i adolescencija kao ključne razvojne faze, pri čemu se ističu tipični izazovi, kao i negativni ili problematični obrasci ponašanja koji se često pojavljaju kao deo odrastanja i razvoja u periodu adolescencije. Zatim se prelazi na ozbiljnije i učestalije probleme u ponašanju i poremećaje u ponašanju, gde se razmatraju različiti obrazci, koji mogu da se jave, ili znatno pogoršaju u adolescenciji. Takođe se razmatraju rizični faktori koji doprinose razvoju problema u ponašanju, čime se postavlja osnova za razumevanje uzroka.**Drugi modul** usmeren je na stvaranju konstruktivnog porodičnog okruženja koje podstiče pozitivno, a minimalizuje negativno ili destruktivno ponašanje. Kreće se od praktičnih veština hranitelja koje se zasnivaju na podsticanju pozitivnih ponašanja, uspostavljanju jasnih rutina i participaciji deteta u odlučivanju. Nakon toga, fokus je na izgradnji otpornosti kod mladih, sa naglaskom na jačanje njihovih kapaciteta da se nose sa stresom i teškoćama.**Treći i poslednji modul** usmeren je na to kako hranitelji mogu efikasno da odgovore na probleme u ponašanju kod dece u ranoj adolescenciji i adolescenciji. Poseban naglasak stavlja se na razlikovanje eksternalizovanih i internalizovanih problema u ponašanju, kao i na prepoznavanju iracionalnih ili destruktivnih uverenja kod mladih, ali i kod samih odraslih, kada data uverenja utiču na reakcije i odnos hranitelja prema detetu. Polaznici se upoznaju sa tehnikama iz racionalno–emotivne bihejvioralne terapije (REBT) koje mogu da primene u radu hraniteljima dece sa problemima u ponašanju. Značajan deo modula posvećen je praktičnim strategijama de-eskalacije i podrške emocionalnoj regulaciji, uz naglašavanje važnosti postavljanja jasnih granica, asertivnosti i očuvanja autoriteta hranitelja. Nakon toga, pažnja se usmerava na metode aktivnog slušanja, kao korisnog komunikacionog alata u cilju adresiranja štetnog ponašanja, u cilju stavljanja fokusa na dijalog, preuzimanje odgovornosti, popravljanje štete i obnavljanje narušenih odnosa.  |

|  |
| --- |
| **Kompetencije koje će program obuke razvijati** |
| * Stručni radnici poseduju znanje o tipičnim obrascima ponašanja adolescenata, kao i o specifičnim oblicima problema i poremećaja u ponašanju.
* Osposobljeni su da prepoznaju rizične faktore i planiraju podršku hraniteljima u cilju prevencije eskalacije problema.
* Razvijene su veštine primene trauma-informisanih pristupa, primene podsticanja pozitivnih obrazaca, jasnih rutina i participacije deteta u odlučivanju.
* Stručni radnici su sposobni da podrže hranitelje u korišćenju strategija de-eskalacije, emocionalne regulacije i postavljanja jasnih granica.
* Ovladali su primenom bazičnih tehnika REBT-a koje se koriste u radu sa hraniteljima i decom radi prepoznavanja i menjanja iracionalnih uverenja koja stoje u osnovi problematičnog ponašanja.
* Stručnjaci su upoznati sa tehnikama aktivnog slušanja i primenom principa restorativnog pristupa u cilju unapređenja komunikacije sa decom sa problemima u ponašanju, razumevanja posledica sopstvenog ponašanja i podsticanja dece da preuzmu odgovornost i nadoknade načinjenu štetu.
 |

|  |
| --- |
| **Ciljna grupa profesionalaca kojima je obuka namijenjena** |
| Obuka je primarno namenjena stručnim radnicima u sistemu socijalne i dečje zaštite. Obuka je takođe namenjena stručnjacima iz nevladinog sektora sa iskustvom u radu sa ranjivima grupama, posebno mladima sa ponašajnim teškoćama. |

|  |
| --- |
| **Uslovi za uključivanje profesionalaca u obuku** |
| Uslovi za uključivanje stručnjaka u obuku podrazumevaju sledeće: status stručnog radnika u socijalnoj zaštiti (licencirani stručni radnik u oblasti socijalne i dječje zaštite) ili diplomirani socijalni radnik, psiholog, pedagog, defektolog, sociolog, pravnik sa iskustvom u radu sa ugroženim populacijama. Prednost za pohađanje obuke će imati stručni radnici sa iskustvom u radu sa decom i mladima iz ranjivih grupa. |

|  |
| --- |
| **Krajnji korisnici** |
| Krajnji korisnici obuke su:* Deca na hraniteljstvu koja ispoljavaju probleme u ponašanju.
* Hranitelji koji brinu o deci i mladima sa problemima u ponašanju.
 |

|  |
| --- |
| **Broj učesnika u grupi (min/max)** |
| Minimalan: 12Maksimalan: 25 |

|  |
| --- |
| **Dužina trajanja programa obuke** |
| Dva dana odnosno 16 sati |